Kærunefnd jafnréttismála hefur komist að þeirri niðurstöðu að Seðlabanki Íslandsi hafi brotið lög þegar bankinn réð Stefán Rafn Sigurbjörnsson sem upplýsingarfulltrúa bankans , í stað hæfari konu . Gunnhildur Arna Gunnarsdóttir , fyrrverandi ritstjóri og nú dagskrárgerðarmaður á Rás 2 og blaðamaður á Læknablaðinu , kærði ráðninguna og komst kærunefndin að þeirri niðurstöðu að Gunnhildur hefði staðið mun framar þegar kom að menntun og reynslu . Þetta er í þriðja skiptið frá því árið 2012 sem Seðlabankinn er staðinn að því að brjóta gegn jafnréttislögum . Auglýsing Árið 2012 var bankinn talinn hafa brotið lög þegar karl var ráðinn í stöðu sérfræðings í lánamálum ríkisins hjá bankanum . Þremur árum seinna braut bankinn aftur lög þegar í ljós kom að kona hafði verið með lægri laun en karl , þrátt fyrir sömu menntun og svipaða reynslu . Í úrskurði nefndarinnar segir að ljóst sé að Gunnhildur Arna hafi meiri menntun og reynslu , heldur en Stefán Rafn , og þá hafi hún í það minnsta ekki minni reynslu heldur en Stefán Rafn , þegar kemur að efnahagsmálum almennt , enda með meiri menntun í ljósi MBA-gráðu hennar . Í úrskurðinum segir meðal annars orðrétt : „ Að öllu framangreindu virtu hefur kærði ekki sýnt fram á að aðrar ástæður en kynferði hafi legið til grundvallar ákvörðun um ráðningu í starf upplýsingafulltrúa á sviði alþjóðasamskipta og skrifstofu seðlabankastjóra , sbr. 4. og 5. mgr. 26. gr. laga nr. 10 / 2008 . Telst kærði því hafa brotið gegn 1. mgr. 26. gr. laganna . “ Stefán Rafn var ráðinn í júní síðastliðnum en 51 sótti um starfið . Hann tók til starfa áður en Ásgeir Jónsson , núverandi seðlabankastjóri , tók við sem seðlabankastjóri . Í kærunefnd jafnfréttismála sitja Björn L. Bergsson , Arnaldur Hjartarson og Guðrún Björg Birgisdóttir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .